บาทเปิด33.50 บาทต่อดอลลาร์ อ่อนค่าสุดรอบ 3 ปี
เงินบาทเปิดตลาด 33.50 บาทต่อดอลลาร์ อ่อนค่าสุดรอบ 3 ปี หลังดอลลาร์แข็งค่าตอบรับผลประชุมเฟด
23 ก.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.50 บาท/ดอลลาร์ อ่อนค่าจากปิดตลาดเย็นวานที่ระดับ 33.45 บาท/ดอลลาร์ เนื่องจากดอลลาร์แข็งค่าจากแรงซื้อหลังธนาคารกลางสหรัฐ (เฟด) ส่งสัญญาณการปรับลดลงเงิน QE ในเดือน พ.ย.และการเริ่มปรับขึ้นอัตราดอกเบี้ยในปีหน้าซึ่งเร็วกว่ากำหนดเดิมในปี 66"บาทอ่อนค่าต่อเนื่องตามภูมิภาค โดยวันนี้เปิดตลาดอ่อนค่าสุดในรอบ 3 ปีที่ระดับ 33.50 บาท/ดอลลาร์ หลังมีปัจจัยหนุนดอลลาร์ให้แข็งค่าจากผลประชุมเฟด โดยเฉพาะการส่งสัญญาณเรื่องปรับขึ้นดอกเบี้ยในปีนี้ที่เซอร์ไพรสตลาด ระหว่างวันอาจมีความผันผวน" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.45-33.60 บาท/ดอลลาร์ นอกจากนี้ยังต้องจับตาดูกรณีการชำระดอกเบี้ยหุ้นกู้ของบริษัท ไชน่า เอเวอร์แกรนด์ กรุ๊ป และทิศทางของเงินทุนตลาดประเทศในช่วง 6-7 วันที่ผ่านมา ซึ่งนักลงทุนต่างชาติทยอยขายพันธบัตรวันละ 2,000 - 3,000 ล้านบาท